b'\n_START_ARTICLE_\nFar de Fav\xc3\xa0ritx\n_START_SECTION_\nHist\xc3\xb2ria\n_START_PARAGRAPH_\nLa construcci\xc3\xb3 d\xe2\x80\x99aquest far est\xc3\xa0 motivada en gran manera pels naufragis ocorreguts despr\xc3\xa9s de la inauguraci\xc3\xb3 del far de Cavalleria, com les dels vapors "Ville de Rome", l\'any 1898, l\'"Isaac Pereyre" el 1906, el qual prestava el servei de correus entre Marsella i Alg\xc3\xa8ria, o el "General Chanzy" el 1910. Es va comen\xc3\xa7ar a construir el juliol de 1917 per\xc3\xb2 diversos problemes com la manca de fons i reclamacions de l\'antic propietari del terreny varen aturar les obres fins que l\'any 1922 es va poder acabar, essent inaugurat el 22 de setembre d\'aquell mateix any._NEWLINE_La torre amb una al\xc3\xa7\xc3\xa0ria de 33 metres, va ser la primera d\'un far constru\xc3\xafda completament amb formig\xc3\xb3 a les Illes Balears._NEWLINE_Per fer-lo s\'aprofit\xc3\xa0 la roca de la zona, per aix\xc3\xb2 avui dia encara podem veure a pocs metres la pedrera que s\'obr\xc3\xad per tal d\'edificar-lo.'